CELEX: 22007D0086
Language: lv
Date: 2007-07-06 00:00:00
Title: EEZ Apvienotās komitejas Lēmums Nr. 86/2007 ( 2007. gada 6. jūlijs ), ar ko groza EEZ līguma VI pielikumu (Sociālais nodrošinājums)

13.12.2007   
            
            
               LV
            
            
               Eiropas Savienības Oficiālais Vēstnesis
            
            
               L 328/31
            
         
      EEZ APVIENOTĀS KOMITEJAS LĒMUMS
   
   Nr. 86/2007
   (2007. gada 6. jūlijs),
   ar ko groza EEZ līguma VI pielikumu (Sociālais nodrošinājums)
   EEZ APVIENOTĀ KOMITEJA,
   ņemot vērā Eiropas Ekonomikas zonas līgumu, kurā grozījumi izdarīti ar Protokolu, ar ko pielāgo Eiropas Ekonomikas zonas līgumu, turpmāk tekstā – “Līgums”, un jo īpaši tā 98. pantu,
   tā kā:
   
               (1)
            
            
               Līguma VI pielikums ir grozīts ar EEZ Apvienotās komitejas 2006. gada 22. septembra Lēmumu Nr. 118/2006 (1).
            
         
               (2)
            
            
               Eiropas Kopienu Migrējošo darba ņēmēju sociālās drošības administratīvās komisijas 2005. gada 17. oktobra Lēmums Nr. 205 par jēdziena “daļējs bezdarbs” piemērošanu attiecībā uz pārrobežu darba ņēmējiem (2) ir jāiekļauj Līgumā,
            
         IR NOLĒMUSI ŠĀDI.
   1. pants
   Līguma VI pielikumā pēc 3.80. punkta (Lēmums Nr. 206) iekļauj šādu punktu:
   
      
                  “3.81.
               
               
                  
                     32006 D 0351: Eiropas Kopienu Migrējošo darba ņēmēju sociālās drošības administratīvās komisijas 2005. gada 17. oktobra Lēmums Nr. 205 par jēdziena “daļējs bezdarbs” piemērošanu attiecībā uz pārrobežu darba ņēmējiem (OV L 130, 18.5.2006., 37. lpp.).”
               
            
   2. pants
   Lēmuma Nr. 205 teksts īslandiešu un norvēģu valodā, kas jāpublicē Eiropas Savienības Oficiālā Vēstneša EEZ pielikumā, ir autentisks.
   3. pants
   Šis lēmums stājas spēkā 2007. gada 7. jūlijā, ja EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (3).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ pielikumā.
   
      Briselē, 2007. gada 6. jūlijā
      
         
            EEZ Apvienotās komitejas vārdā –
         
         
            priekšsēdētājs
         
         Stefán Haukur JÓHANNESSON
         
      
   
   
      (1)  OV L 333, 30.11.2006., 42. lpp.
   
   
      (2)  OV L 130, 18.5.2006., 37. lpp.
   
   
      (3)  Nav norādītas konstitucionālās prasības.